Tot U Koninkryk: Openbaring#77: Openbaring 14: Die graanoes sal ingesamel word
Openbaring#77: Openbaring 14: Die graanoes sal ingesamel word
Die oordeel wat vervolgens Openbaring 14: 14-16 gaan volg, word uitgebeeld in die metafoor van ŉ oes – in dié geval ŉ graanoes.
Op 14: Die graanoes word ingesamel: Hierdie skrywe
Die graanoes word ingesamel (Op 14: 14-16)
Die skerp sekel spreek van ŉ oes wat afgekap moet word.
Die betekenis van die Menseseun wat die sekel inslaan om te maai, spreek van ŉ oesinsameling.
Die beeld van ŉ oesinsameling is ŉ algemene beeld van saligheid in die Skrif.
Die seun van die Mens het ook ŉ oes om in te bring – diegene wat aan Hom behoort.
Hoewel baie in die laaste helfte van die Groot Verdrukking die merk van die Antichris (dier) sal ontvang, is daar baie wat Christus sal bely.
Hierdie oes skei die getroues en ontroues aan Christus van mekaar.
Die beeld van een soos ŉ Menseseun wat op die wolk sit, is ontleen vanuit Daniël 7:13-14. En ek het gesien in die naggesigte, en kyk met die wolke van die hemel het Een gekom soos die Seun van ŉ mens . . . En aan Hom is gegee heerskappy en eer en koningskap .
Die Menseseun (Jesus Christus) het ŉ goue kroon op sy hoof en in sy hand ŉ skerp sekel.
Hy kom dus as ŉ Koning om te heers, ook om die oes van die aarde in te samel, daarom die sekel.
Die inbring van die oes voorspel twee dinge;
1) dit wat geoes word (in die skuur gebring word), en
2) dit wat uitgewerp word (nie werd is om in die skuur gebring te word nie).
Die komende wederkoms van Christus wat ook bekend staan as Christus se apokalips of faneros – dit is sy openbaarmaking of sigbaarwording, is die verskyning van Christus as Regter en Koning om aan die hele wêreld geopenbaar te word, saam met al sy heiliges (Sag. 4:4-5; Op. 19:11-15).
Jesus sal dus as Koning met sy sigbare wederkoms kom om te oes die wat aan Hom behoort (in die skuur gebring word) en om te verwerp, die wat nie aan Hom behoort (nie werd is om in die skuur gebring te word).
Jesus sal sy oes (die na-oes) inwin voor die slag van Armagéddon, anders ook gestel voor die inoes van die wynoes. (Op 20.4)
Die graanoes gaan Armagéddon vooraf, die wynoes volbring Armagéddon.
Volgende: Openbaring 14: Die wynoes sal ingesamel word: Lees hier
Posted by Wieger at 12:39